Deltoid
Deltoid je četverougao koji karakterišu dva para međusobno jednakih susjednih strana. Deltoid je i tangentni četverougao, što znači da se u njega može upisati kružnica. Rezultat jednakosti parova susjednih strana je da se dijagonale deltoida uvijek sijeku pod pravim uglom. Jedna dijagonala je stranica jednakokrakog trougla, a druga uvijek dijeli deltoid na dva jednaka trougla. To znači da deltoid uvijek ima najmanje jednu osu simetrije koja leži na drugoj navedenoj dijagonali. Ako svaka od dijagonala dijeli deltoid na dva jednaka trougla, figura je u stvari specijalan slučaj deltoida − romb. Ako su, osim toga, i svi uglovi deltoida međusobno jednaki (po 90°), figura je kvadrat. To je četverougao čije se četiri stranice mogu grupirati u dva para susjednih stranica jednake dužine.